open-index/open-wikipedia-markdown huggingface dataset:
Adjuvantti

**Adjuvantti** (<  < ** ’auttaa’, vrt. adjutantti) tarkoittaa apuainetta, etenkin rokotteen ainesosaa, joka vahvistaa immuunivastetta. Kun rokotteessa annetaan antigeenin lisäksi adjuvantti, adjuvantti saa aikaan luontaisen immuniteetin reagoimisen ja paikallisen tulehdusreaktion. Nämä johtavat sytokiinien kuten interleukiini 12:n syntymiseen. Sytokiinit puolestaan edistävät T-lymfosyyttien kasvua ja erilaistumista (soluvälitteinen immuniteetti). Adjuvantilla pyritään saamaan aikaan muistisolujen muodostuminen (immunologinen muisti) eli vastustuskyvyn syntyminen rokotteen antigeeniä vastaan.

## Käytettyjä adjuvantteja

Ihmisiin käytettävien adjuvanttien kehittelyssä pyritään siihen, että ne stimuloivat luontaista immuniteettia mutta eivät aiheuta sairaalloista tulehdusta. Adjuvanttina käytetään alumiinisuoloja, esimerkiksi alumiinihydroksidi-geeliä. Mineraalipohjaisen adjuvantin eräänä vaikutusmekanismina on pidetty sitä, että se aiheuttaa ärsytystä ja houkuttelee paikalle luontaisen immuniteetin valkosoluja. Alumiinipohjaisen adjuvantin ajatellaan myös olevan *repositorinen*: sen avulla antigeeni pysyy kauemmin pistopaikassa. Näitä vaikutusmekanismeja ei ole vahvistettu, mutta vuonna 2011 julkaistun tutkimuksen mukaan alumiinikiteet tarttuvat *[[in vitro]]* spesifisesti dendriittisoluiksi kutsuttujen valkosolujen solukalvon lipideihin, mikä johtaa adjuvantin ja antigeenin endosytoosiin ja dendriittisolujen aktivoitumiseen.

Hydrofobisilla aineilla on taipumus ärsyttää immuunijärjestelmää, minkä vuoksi niitä on kehitetty adjuvanteiksi. Esimerkiksi Freundin epätäydellinen adjuvantti sisältää vettä emulsiona parafiiniöljyssä, ja antigeeni on sen vesifaasissa. Tätä adjuvanttia on käytetty vuosikymmeniä kokeellisessa immunologiassa ja syövänhoidossa ja lyhytaikaisesti yhdessä ihmiskäyttöön hyväksytyssä rokotteessa. Koska öljy pysyy kudoksessa pistoksen jälkeen eliniän ja adjuvantti aiheuttaa joskus paiseen syntymisen pistokohtaan, sitä ei yleensä käytetä ihmisten rokotteissa. Sen sijaan on kehitetty minimaalisen öljymäärän sisältäviä emulsiopohjaisia adjuvantteja, joita käytetään nykyisin laajalti rokotteissa. Kaksi johtavaa ihmiskäytössä olevaa emulsioadjuvanttia ovat MF59 (Novartis) ja AS03 (Glaxo Smith Kline), molemmat skvaleenipohjaisia.

Freundin täydellinen adjuvantti sisältää emulsion – kuten Freundin epätäydellinen adjuvantti – ja lisäksi tapettuja mykobakteereja. Sitä ei käytetä ihmisillä, mutta sen vaikuttavasta aineesta muramyylidipeptidistä on kehitetty ihmisille sopivia johdannaisia.

## Tulevaisuudennäkymiä

Uusia ihmiselle soveltuvia adjuvantteja kehitetään kiihkeästi: Kokeellisessa käytössä on adjuvantteja, jotka ovat mikrobien osia tai niiden tuottamia aineita (esimerkiksi tapettuja mykobakteereita tai lipopolysakkaridia). Bakteerimyrkky lipopolysakkaridi stimuloi voimakkaasti immuunijärjestelmän antigeeniä esitteleviä soluja, joten sen johdannaista monofosforyylilipidi A:ta (MPL) käytetään kokeellisesti.

Lisäksi vaihtoehtona on kehitelty rokotteissa käytettäväksi itse sytokiineja kuten interleukiini 12:a, joka edistää vahvasti soluvälitteistä immuunireaktiota.

## Lähteet
Wacker

**Wacker** voi viitata ainakin seuraaviin asioihin:

## Yritykset
*Wacker Chemie AG, München
*Wacker Construction Equipment AG, München

## Urheilu
*VfB Admira Wacker Mödling
*Wacker Berlin
*FC Wacker Innsbruck, vuonna 1915 perustettu itävaltalainen jalkapalloseura
*FC Wacker Innsbruck, vuonna 2002 perustettu itävaltalainen jalkapalloseura
*Wacker Burghausen
**Wacker Arena, heidän kotikenttänsä Burghausenissa saksassa
*Wacker Leipzig
*Wacker München
*Wacker Nordhausen
*Wacker Thun

## Ihmiset
*Charles H. Wacker (1856-1929), yhdysvaltalainen liikemies ja filantrooppi
*Fred Wacker (1918-1998), yhdysvaltalainen Formula 1 -kuljettaja
*Jim Wacker (1937-2003), yhdysvaltalainen jalkapallovalmentaja
*Otto Wacker (1898-1970), saksalainen taidekauppias

## Muut
*Wacker Drive, katu Chicagossa Yhdysvalloissa
*Wacker-prosessi, aldehydien ja ketonien valmistusmenetelmä
*110 North Wacker, pilvenpiirtäjä Chicagossa
*71 South Wacker, pilvenpiirtäjä Chicagossa.
Yên Báin kapina

**Yên Báin kapina** oli kansallismielisen Việt Nam Quốc Dân Đảngin (VNQDD) järjestämä kapinayritys tuolloin Ranskan hallitsemassa Indokiinassa nykyisessä Vietnamissa 10. helmikuuta 1930. 

## Tausta
Việt Nam Quốc Dân Đảng (VNQDD; ’Vietnamin kansallispuolue’) oli vietnamilaisen kustantajan Hoàng Phạm Trânin ja radikaalin vietnamilaisen isänmaanystävän Nguyễn Thái Họcin perustama järjestö, jonka innoittajana oli Kiinan kansallismielinen puolue eli Kuomintang. VNQDD perustettiin joulukuussa 1927, ja siihen kuului esimerkiksi opettajia, toimittajia, opiskelijoita, joitakin virkamiehiä ja poliittisia aktivisteja. Järjestön tukialueita olivat etenkin Tonkin lähellä Kiinan rajaa ja Saigonin kaupungin alue Etelä-Vietnamissa. Järjestö kannatti vallankumouksellista ideologiaa Ranskan siirtomaavaltaa vastaan. VNQDD keskittyi etenkin värväämään Ranskan armeijassa palvelevia vietnamilaisia sotilaita valmistautuessaan aseelliseen vallankumoukseen.

VNQDD radikalisoitui entisestään, kun ranskalaiset siirtomaaviranomaiset kielsivät Việt Nam Dân Quốc (VNDQ) -järjestön sen pommitehtaalla tapahtuneen räjähdyksen takia. Monet VNDQ:n jäsenistä liittyivät VNQDD-järjestöön. Helmikuussa 1929 VNQDD salamurhasi ranskalaisen virkamiehen Hervé Bazinin, ja seurauksena oli, että ranskalainen poliisi Sûreté pidätti joukoittain VNQDD:n jäseniksi epäiltyjä. Nguyễn Thái Học oli ollut alun perin ennenaikaista vallankumousta vastaan, mutta pidätysaallon takia koko järjestön olemassaolo näytti nyt uhatulta ja vallankumous oli siten väistämätön.

## Kapina
Yên Báin kapina alkoi vietnamilaisena uudenvuodenpäivän eli Tết-yönä 9.–10. helmikuuta 1930. Học yritti vielä viime hetkellä lykätä kapinaa, mutta hänen käskyjään ei kuunneltu. 10. helmikuuta kello 1.30 Yên Báin ranskalaisen sotilastukikohdan 40 vietnamilaista sotilasta hyökkäsi tukikohdan 29:ää ranskalaista sotilasta vastaan. Tukikohdan muut 550 vietnamilaista eivät suostuneet osallistumaan tapahtumiin. Viisi ranskalaista kuoli ja kolme haavoittui vakavasti. Noin kahdeksan tuntia myöhemmin seurasi ranskalaisten vastahyökkäys tukikohdan kapinoitsijoita vastaan. Kapinalliset voitettiin, ja 22. helmikuuta Ranskan Indokiinan kenraalikuvernööri Pierre Pasquier julisti kapinan tukahdutetuksi.

## Seuraukset
Kapinan jälkeen ranskalaiset tuomitsivat kaikkiaan 547 sotilasta ja siviiliä kapinaan osallistumisesta. 80 sai kuolemantuomion, vaikkakin joitakin sittemmin armahdettiin. Sadat muut saivat pakkotyö- tai karkotustuomioita. Nguyễn Thái Học pidätettiin hänen yrittäessään paeta Kiinaan. Học ja 12 muuta vietnamilaista teloitettiin giljotiinilla 17. kesäkuuta 1930. VNQDD heikkeni järjestönä merkittävästi, mikä osaltaan aiheutti Ho Tši Minhin johtaman Indokiinan kommunistisen puolueen kasvun. 

## Lähteet
Juoksumetri

**Juoksumetri** (jm) tarkoittaa rakennustekniikassa ja kaupan alalla jonkin määrälevyisen ja -paksuisen tavaran pituutta metreinä. Mittayksikköä käytetään usein tavarasta, joka voitaisiin mitata myös pinta-alan mukaan neliömetreinä tai painon mukaan kilogrammoina, mutta on käytännöllisempää mitata ja myydä pituuden mukaan metreinä.

Juoksumetreinä myytävässä tavarassa voi olla liitosvara mukana tai leikkauskohta vino, jolloin laskutetaan vain hyödynnettävä pituus. Juoksumetriä voidaankin kuvata käsitteillä hyötypituus ja yhtäjaksoinen pituus.

Juoksumetri ei ole SI-järjestelmän eikä sen edeltäjän metrijärjestelmän mukainen mittayksikkö. 

## Käyttöesimerkkejä

*Aita

:Aita voi sisältää useita eri elementtejä, kuten lautaa, tolppia ja kiinnikkeitä ym. Koska perusaidan elementit toistuvat määrävälein, on käytännöllistä laskea näiden menekki juoksumetreissä. Saman voi ilmaista aitaa/metri.

*Putkisto

:Tarvittavaan kokonaispituuteen voi joutua yhdistämään eri pituisia putkenosia ja niiden yhteispituus ilmaistaan juoksumetreinä.

*Puutavara

:Yksittäisten lautojen ym. puutavaran pituus voi vaihdella, jolloin yhteispituus ilmoitetaan juoksumetreinä.

*Ikkunatiiviste

:Tiivisterullassa, johon on pakattu vierekkäin kaksi viiden metrin pätkää, on yhteensä 10 juoksumetriä.

*Ketju

:Ketju pituus ilmoitetaan yhteenliitettyjen lenkkien kokonaispituutena, juoksumetreinä. Huomioitava, että kun lyhyempiä ketjunpätkiä yhdistää, käyttöpituus on lyhyempi kuin yksittäisten ketjujen yhteenlaskettu pituus.

*Kangas

:Kangaspakkojen leveydet vaihtelevat, mutta kangas myydään vähittäiskaupassa yleensä metreinä tai harvemmin kilotavarana.
 
*Paneeli

## Lähteet
*Suomen kielen perussanakirja
*A Dictionary of Units of Measurement/linear foot 
### Viitteet
Kylmää terästä

**Kylmää terästä** on Kathryn Bigelow’n käsikirjoittama ja ohjaama  poliisitrilleri, jonka ensi-ilta oli vuonna 1990. Sen pääosaa esittää Jamie Lee Curtis.

## Juoni

Juuri poliisiksi valmistunut Megan Turner (Curtis) ampuu marketin aseistetun ryöstäjän ensimmäisellä keikallaan. Yksi maahan suojautuneista asiakkaista, pörssimeklari Eugene Hunt (Silver), päättää hetken mielijohteesta siepata rosvon lattialle pudonneen aseen itselleen, ja alkaa sairaalloisesti ihailla sen tuomaa valtaa. Meganin esimies Nick Mann (Brown) ei usko ryöstäjällä olleen asetta ensinkään, ja siirtää Meganin paperitöihin. Pian Eugene alkaa ampua vastaantulleita ihmisiä luodeilla, joihin on kaivertanut Meganin nimen. Tästä hänen pomonsa ei pidä alkuunkaan, ja hän hyllyttää tämän. Megan yrittää silti Nickin tukemana selvittää, kuka on tappojen takana. Sitten hän sattumalta törmää Eugeneen, jonka kanssa hän menee treffeille mitään pahaa aavistamatta.
 

## Rooleissa

## Arvioita
*[[Video-opas|Video-oppaassa]]* vuodelta 1994 Bello Romano piti *Kylmää terästä* kiintoisana mutta tarinaltaan ohuena tutkielmana himon ja väkivallan suhteesta. Hän antoi elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla

* 
* 
*
Tridymiitti

**Tridymiitti** on kvartsin korkeassa lämpötilassa esiintyvä polymorfinen muoto. Sen kemiallinen kaava on SiO2. Tridymiitti muodostuu 900–1&nbsp;400 asteen lämpötilassa, ja sitä tavataan laavan nopean jäähtymisen muodostamissa vulkaanisissa kivissä. 

## Lähteet
Armenelos

**Armenelos** on Númenorin ihmisten, haltioiden kielellä *edainin* pääkaupunki J. R. R. Tolkienin luomassa fiktiivisessä Keski-Maassa Taru sormusten herrasta -romaanissa.

## Armenelosin loiston päivät ja sen tuho

Armenelos oli täydessä loistossaan Ar-Pharazonin, Númenorin viimeisen kuninkaan hallitusaikana. Hän oli vanginnut Sauronin, joka oli myöhemmin vietellyt kuninkaan ja hänestä oli tullut hänen korkein neuvonantajansa, ja hänen syytään oli myös Númenorin tuho. Hän rakensi suuren, pyöreän temppelin josta nousi suuri savupilvi, joka peitti koko Númenorin viikoksi, jonka jälkeen se alkoi liikkua hitaasti länteen.
Kun Ar-Pharazón alkoi jo tuntea kuoleman varjon yllään, Sauron näki tilaisuutensa. Hän viekoitteli kuninkaan hyökkäämään Valinoriin, kaukaiseen Valinorin maahan, jota johtivat *valar*.
Oli suuri ukkosmyrsky, ja Númenorin monituhatpäisen laivaston torvensoitto ylitti ukkosen pauhun. Kun oli kulunut 94 päivää laivaston lähdöstä, Númenorilaiset vihdoin pääsivät Valinoriin ja rantautuivat Túnaan.
Manwe pyysi apua Íluvatarilta, Erulta, joka muunsi maat ja hukutti Númenorin laivaston. Koko sotajoukko kuningas itse mukaan lukien joutuivat vangeiksi Unohdettujen Luolaan aina Viimeiseen Taisteluun asti.
Sanna Hellström

**Sanna Hellström** (s. 20. lokakuuta 1972 Jyväskylä) on suomalainen eläinlääkäri ja poliitikko. Hellström valittiin vuonna 2014 Korkeasaaren eläintarhan johtajaksi. 

Hellström väitteli eläinlääketieteen tohtoriksi elintarvikehygienian alalta Helsingin yliopistossa vuonna 2011. Hän on työskennellyt Elintarviketurvallisuusvirasto Eviran neuvottelevana virkamiehenä. Hän oli Korkeasaaren eläintarhan johtokunnan puheenjohtaja kaudella 2012–2014. Vuosina 2008–2010 Hellström oli Suomen Eläinlääkäriliiton puheenjohtaja.

Vuosina 2002–2003 Hellström toimi Helsingin yliopiston ylioppilaskunnan puheenjohtajana. Vuosina 2006–2012 hän oli Helsingin yliopiston kollegion varapuheenjohtaja.

Hellström oli vihreiden edustaja Helsingin kaupunginvaltuustossa vuosina 2001–2012. Hän on ollut myös kaupunginhallituksen jäsen.

## Lähteet
Tây Sơn

**Tây Sơn** on piirikunta Bình Địnhin maakunnassa, Vietnamissa. Sen pinta-ala on 708 neliökilometriä, ja asukkaita on noin 135&nbsp;000. Piirikunnan pääkaupunki on Phú Phong.

Piirikunta tunnetaan kolmen veljeksen kotipaikkana, jotka muodostivat Tây Sơn -dynastian 1700-luvun lopulla.    

## Lähteet
Time Lost

**Time Lost** on yhdysvaltalaisen progressiivisen rockyhtyeen Enchantin kolmas studioalbumi.

## Kappaleet
#
#
#
#
#
#
#

## Kokoonpano
* Ted Leonard - laulu
* Douglas Ott - kitara
* Mike "Benignus" Geimer - kosketinsoittimet
* Ed Platt - basso
* Paul Craddick - rummut

## Lähteet
*
*
Đại Việt

**Đại Việt** oli ensimmäinen nykyisen Vietnamin alueella kukoistanut vietnamilainen keisarikunta. Se syntyi, kun Ngô Quyênin nousi valtaan vuonna 939. Keisarikunnan pääkaupunki oli Huế. Đại Việt torjui mongolien hyökkäykset 1200-luvulla, mutta keisarikunta tuhoutui 1400-luvulla Kiinan Ming-dynastian hyökätessä. Kymmenen vuoden kiinalaisvallan jälkeen vuonna 1428 kuningas Lê Lợi karkotti kiinalaiset ja palautti maan nimeksi jälleen Đại Việt. Vuonna 1446 Đại Việt hyökkäsi Champan keskiosiin ja valtasi pääkaupunki Vijayan, mutta chamit valtasivat pääkaupunkinsa takaisin seuraavana vuonna.

## Lähteet
Arne Nordheim

**Arne Nordheim** (20. kesäkuuta 1931 Larvik &ndash; 5. kesäkuuta 2010 Oslo) oli norjalainen säveltäjä. Hän sai sävellyksistään lukuisia palkintoja, ja hänet valittiin International Society for Contemporary Musicin kunniajäseneksi 1997.

Nordheim opiskeli Oslon konservatoriossa ensin urkujensoittoa. Hän kiinnostui sävellyksestä lopullisesti kuultuaan Gustav Mahlerin toisen sinfonian esityksen. Nordheim sai sävellysopetusta muun muassa Vagn Holmboelta. 1955 hän sai kosketuksen konkreettiseen musiikkiin Pariisissa ja opiskeli myöhemmin vuonna 1959 elektronista musiikkia Bilthovenissa Alankomaissa. Vuosina 1967–1972 hän teki matkoja Varsovaan elektronisen musiikin studioon, jossa hän loi useita tärkeitä elektroakustisia teoksia.
 
Nordheimin tuotanto keskittyi Anders Beyerin mukaan "yksinäisyyden, kuoleman, rakkauden ja luonnon" teemoihin. Hänen teoksensa kuvastavat suurta kiinnostusta runouteen ja kirjallisuuteen. Hän käytti mieluimmin alkuperäisiä tekstejä alkukielellä.  Nordheimin tärkeitä vokaaliteoksia ovat laulusarjat *Aftonland*  ja *Doria* orkesterin säestyksellä sekä *Eco* sopraanolle lapsikuorolle, sekakuorolle ja orkesterille.  Yhdessä orkesteriteosten *Canzona*, *Epitaffio* ja *Floating and Greening* kanssa nämä sävellykset ovat luoneet Nordheimin kansainvälisen maineen.
Hänen myöhempiä teoksiaan ovat muun muassa Viulukonsertto, Sarja soolosellolle, *Fonos* pasuunalle ja orkesterille sekä näyttämömusiikki *Draumkvedet*.

Nordheim sai Pohjoismaiden neuvoston musiikkipalkinnon, Norjan kulttuurineuvoston kunniapalkinnon, Prix Italian ja Anders Jahren kulttuuripalkinnon. Hän asui vaimonsa Rannveig Getzin kanssa Grottenissa, Norjan valtion kunnia-asunnossa Oslon kuninkaanpalatsin lähellä.

## Lähteet
Asesino

**Asesino** on Los Angelesissa perustettu projektihenkinen superyhtye. Yhtyeen perusti meksikolainen kitaristi Dino Cazares (Brujeria), joka kokosi yhtyeen vuonna 2002. Yhtyeeseen kuuluu Brujerian, Fear Factoryn, Sepulturan, Sadistic Intentin ja Static-X:n jäseniä sekä vierailijoita samoista yhtyeistä.

"Asesino" on espanjaa ja tarkoittaa suomeksi murhaajaa/tappajaa.

## Jäsenet
* Asesino (Dino Cazares) – kitara
* Maldito X (Tony Campos) – laulu, bassokitara
* Sadístico (Emilio Márquez) – rummut

### Entiset jäsenet
* Greñudo (Raymond Herrera) – rummut
* Sepulculo (Andreas Kisser) – kitara

## Diskografia
* 
* 
*
Arctostaphylos pallida

**Arctostaphylos pallida** on kanervakasvien heimoon ja sianpuolukoiden sukuun kuuluva valkokukkainen pensas. Se kasvaa noin neljä metriä korkeaksi ja kukkii joulukuusta maaliskuuhun. Kasvi on äärimmäisen harvinainen, sitä tunnetaan 13 kasvupaikalta Kalifornian kukkuloilta.

## Lähteet

## Aiheesta muualla
* ITIS: ''Arctostaphylos pallida'' 
* United States Department of Agriculture (USDA): ''Arctostaphylos pallida''
Dirca occidentalis

**Dirca occidentalis** on näsiäkasveihin kuuluva pensas, joka on kotoperäinen laji San Franciscon lahden ympäristössä. Sitä kasvatetaan myös koristekasvina. Se kasvaa hitaasti noin kaksi metriä korkeaksi pensaaksi. Kuori on harmaa, lehdet kapeat ja vaaleanvihreät. Näyttävät keltaiset kukat puhkeavat paljaisiin oksiin jo joulukuussa ennen lehtien puhkeamista.

## Lähteet
Odorono

**Odorono** on yhdysvaltalainen deodoranttimerkki. The Whon albumilla *[[The Who Sell Out]]* (1967) on kappale nimeltä "Odorono", ja albumin kannessa Pete Townshend sivelee jättikokoisella deodoranttipuikolla kainaloaan.

Tuotteen valmistamisen aloitti 1911 perustettu Northam Warren, jonka osti vuonna 1960 Chesebrough-Ponds.

## Lähteet
Arno Forsius

**Arno Fredrik Voldemar Forsius** (16. huhtikuuta 1929 Vihti – 25. heinäkuuta 2024 Vihti) oli suomalainen lääketieteen ja kirurgian tohtori. Hän oli myös tunnettu lääketieteen historioitsija.

Forsiuksen vanhemmat olivat pankinjohtaja Eiler Forsius ja pankinjohtaja, kansanedustaja Saara Margareta Elisabeth Hiidenheimo. Hän tuli ylioppilaaksi Suomalaisesta normaalilyseosta 1947 ja valmistui lääketieteen lisensiaatiksi 1954. Forsius avioitui Armi Anita Lehtisen (1929–2019) kanssa vuonna 1952.

Forsius toimi Kiikan kunnanlääkärinä 1954–1957, erikoistui sisätauteihin Helsingissä 1957–1963, oli Helsingin A-klinikan lääkärinä 1960–1963, Lahden kaupunginsairaalan sisätautien osastolla osastonlääkärinä 1963–1970 ja ylilääkärinä 1970–1986. Hän oli Lahden kaupunginsairaalan johtava lääkäri vuosina 1970–1976 ja johtava ylilääkäri 1977–1986 sekä Lahden kaupungin terveystoimen johtaja 1986–1992.

Lahdessa Forsius oli sosiaalilautakunnan jäsen 1965, terveydenhoitolautakunnan puheenjohtaja 1966–1972 ja terveyslautakunnan puheenjohtaja 1972–1975, sekä Lahden evankelis-luterilaisten seurakuntien sairaalasielunhoidon johtokunnan jäsen, varapuheenjohtaja ja puheenjohtaja 1964–1975.

Forsius osallistui Lahdessa useiden yhdistysten, kuten Päijät-Hämeen (aik. Kyminlaakson) Lääkäriseuran, Lahti-seuran ja Päijät-Hämeen tutkimusseuran toimintaan. Hänet kutsuttiin Päijät-Hämeen Lääkäriseuran ja Päijät-Hämeen tutkimusseuran kunniapuheenjohtajaksi, ja Lahti-Seura nimesi hänet ”Vuoden lahtelaiseksi” vuonna 1992. Lisäksi  Suomen Lääketieteen Historian Seura kutsui hänet kunniajäsenekseen.

Forsiukselle myönnettiin Suomen Valkoisen Ruusun 1. luokan ritarimerkki 1976 ja professorin arvonimi 2001 sekä Lahden kaupungin kultainen mitali 1992 ja Suomen Lääketieteen Historian Seuran Gunnar Soininen -mitali 2001.

Forsius kirjoitti 1970-luvun lopulta alkaen lääketieteen ja terveydenhuollon historiaa sekä kulttuurihistoriaa käsitteleviä kirjoituksia valtakunnallisiin ja paikallisiin julkaisuihin, Suomen kansallisbiografiaan sekä Internet-kotisivuilleen, joilla on myös täydellinen luettelo hänen julkaisuistaan.

## Julkaisuja
* 
* 
* 
* 
* 
* 
*  (toimituskunnan puheenjohtaja ja kirjan useiden artikkelien kirjoittaja) 

## Lähteet

## Aiheesta muualla
* Arno Forsius, LKT, professori: lääketiedettä — kulttuuria — ihmisiä
Jääkiekon maailmanmestaruuskilpailut 1967

**Jääkiekon maailmanmestaruuskilpailut 1967** olivat lajin 34. maailmanmestaruus- ja samalla 45. Euroopan-mestaruuskilpailut. Kilpailut järjestettiin Wienissä, Itävallassa. Turnauksessa karsittiin myös joukkueet vuoden 1968 olympiaturnaukseen.

Suomen joukkue onnistui turnauksessa voittamaan Tšekkoslovakian joukkueen maalein 3–1. Suomi oli saanut kisojen alla uuden valmentajan, nimittäin Tšekkoslovakiasta kotoisin olleen Augustin ”Gustav” Bubníkin. Tšekkoslovakiaa vastaan erityisen hyvin pelasivat Juhani Wahlsten ja varsinkin maalivahti Urpo Ylönen. Voitto oli Suomelle ensimmäinen niin sanotuista jääkiekon suurmaista maailmanmestaruustasolla. Voiton on sanottu antaneen Suomen jääkiekkokulttuurille uuden suunnan yhdessä vuoden 1965 kotikisojen Ruotsi-ottelussa saavutetun 2–2-tasapelin ohella. 

## A-sarja

Suomi, Itä-Saksa ja Länsi-Saksa joutuivat karsimaan A-sarjapaikastaan vuoden 1968 maailmanmestaruus- ja olympiaturnauksessa. Itä- ja Länsi-Saksa putosivat B-sarjaan vuodeksi 1969, jolloin A-sarja pelattiin vain kuudella joukkueella.

### Euroopan-mestaruuskilpailut

## B-sarja

Kolme parasta joukkuetta eteni A-sarjakarsintaan vuoden 1968 kisoihin. Neljäs joukkue pääsi mukaan olympiakisojen B-sarjaan. Puola ja Italia eivät osallistuneet olympiakisoihin, joten paikan sai Itävalta. Sveitsi ja Unkari putosivat C-sarjaan vuodeksi 1969.

## C-sarja

Japani ja isäntäjoukkue Ranska etenivät vuoden 1968 olympiaturnauksen B-sarjaan.

## Lähteet

* http://hockey365.celeonet.fr/hockeyarchives/mondial1967.htm 
* http://www.todor66.com/hockey/world/Men_1967.html
* (en) hokej.snt.cz/ 

### Viitteet
Tricia Dunn-Luoma

**Patricia ”Tricia” Dunn-Luoma** (s. 25. huhtikuuta 1975 Derry, New Hampshire) on yhdysvaltalainen jääkiekkoilija. Hän voitti kultaa talviolympialaisissa 1998, hopeaa 2002 ja pronssia 2006.

## Lähteet

## Aiheesta muualla
*Tricia Dunn-Luoma Yhdysvaltain olympiajoukkueessa
La Fémis

**La Fémis** (*Fondation Européenne pour les Métiers de l’Image et du Son*) on Ranskan kansallinen eli valtiollinen elokuva-alan koulu, joka uudelleenorganisoitiin ja perustettiin vuosina 1986–1988. Koulu sijaitsee Pariisissa.

Koulun entinen nimi oli toisen maailmansodan jälkeen IDHEC (*Institut des hautes études cinématographiques*) vuosina 1944–1986. Ensimmäinen rehtori oli elokuvaohjaaja Marcel L'Herbier (1888 – 1979) aina vuoteen 1969 saakka.

Koulun kasvatteja ovat mm. ohjaajat ja käsikirjoittajat Paulo Rocha, Louis Malle, Alain Resnais, Jean-Louis Trintignant, Claire Denis, Peter Lilienthal, Volker Schlöndorff, Andrzej Żuławski, René Vautier, André Weinfeld, Mostafa Derkaoui, Jean-Jacques Annaud, Claude Sautet, Nelson Pereira dos Santos, Patrice Leconte, Costa-Gavras, Theó Angelópoulos, Jesús Franco, Omar Amiralay, Rithy Panh, Arnaud Desplechin, Claude Miller, Alfonso Gumucio Dagron, Christopher Miles ja Pascale Ferran.

## Lähteet

## Aiheesta muualla
* La Fémis'n viralliset sivut (englanniksi)
Tilaa huipulla

**Tilaa huipulla** (*Room at the Top*) on Jack Claytonin ohjaama brittiläinen elokuva vuodelta 1959, ja se pohjautuu samannimiseen John Brainen romaaniin. Elokuvassa Laurence Harveyn näyttelemä työläistaustainen Joe Lampton pyrkii avioitumaan miljonäärin tyttären Susan Brownin kanssa, jota esittää Heather Sears. Simone Signoret sai roolistaan Lamptonin rakastajattarena Alicena parhaan naispääosan Oscar-palkinnon ja BAFTAn. Laurence Harvey sai roolistaan Oscar-ehdokkuuden.

Vuonna 1999 British Film Instituten kyselyssä *Tilaa huipulla* äänestettiin kaikkien aikojen 32. parhaaksi britti&shy;elokuvaksi. Vastaajina oli tuhat Ison-Britannian elokuva- ja televisio&shy;ammattilaista. *[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Roolit

## Lähteet

## Aiheesta muualla
* 
* BFI Screenonline: Room at the Top
Charles Bickford

**Charles Bickford** (1. tammikuuta 1891 Cambridge, Massachusetts &ndash; 9. marraskuuta 1967 Los Angeles, Kalifornia) oli yhdysvaltalainen näyttelijä.

Bickford aloitti uransa näyttämöllä vuonna 1914 esiintymällä burleskeissa. Palveltuaan ensimmäisessä maailmansodassa hän aloitti Broadwaylla 1919, josta hän siirtyi Hollywoodiin 1929. Bickford oli kolme kertaa Oscar-ehdokkaana parhaasta sivuosasta. Ehdokkuudet hän sai elokuvista *[[Bernadetten laulu]]* (1943), *[[Farmarin tytär]]* (1947) ja *[[Sanattomia tunteita]]* (1948). Televisiossa Bickford näytteli muun muassa lännensarjassa *[[Virginialainen]]*. Vuonna 1965 julkaistiin hänen omaelämäkertansa ''Bulls, Balls, Bicycles & Actors.

Bickford on saanut kaksi tähteä Hollywood Walk of Famelle.

## Lähteet

## Aiheesta muualla
Asetanilidi

**Asetanilidi** (C8H9NO) on amidi. Asetanilidia käytetään syntetisoidessa muun muassa lääkeaineena. Asetanilidia on myös käytetty kipua ja kuumetta lieventävänä lääkeaineena.

## Valmistus
Asetanilidia voidaan valmistaa aniliinin ja jääetikan välisellä reaktiolla. Asetanilidi erotetaan tislaamalla ja kiteytetään.
:C6H5NH2 + CH3COOH → C6H5NHCOCH3 + H2O

Asetanilidi liukenee hieman kylmään veteen, kuumaan huomattavasti enemmän. Yhdiste liukenee myös orgaanisiin liuottimiin, kuteen alkoholeihin ja eetteriin.

## Käyttö
Asetanilidia käytetään valmistettaessa synteettisesti väriaineita ja lääkkeitä, lisäaineena vetyperoksidiliuoksissa ja selluloosiesterivernissoissa. Ainetta käytetään myös muoviteollisuudessa polymeraatioreaktioiden kiihdytinaineena.

### Käyttö lääkeaineena
Asetanilidi tuotiin lääkemarkkinoille vuonna 1886 Antifebrin-nimellä. Lääkettä käytettiin alentamaan kuumetta ja kipulääkkeenä esimerkiksi päänsärkyyn ja reumapotilailla. 1940-luvun lopulla selvisi, että asetanilidi metaboloituu ihmisen elimistössä parasetamoliksi, joka on kuumetta ja kipua lieventävä aine. Asetanilidi hydrolysoituu myös aniliiniksi, joka on myrkyllistä erityisesti, jos asetanilidilääkettä käyttää pitkään. Sivuoireina on muun muassa methemoglobinemiaa. Sivuvaikutusten vuoksi aineelle pyrittiin löytämään turvallisempia korvaajia kuten sen etyylieetteri fenasetiini. Sittemmin parasetamoli on korvannut myös fenasetiinin, koska sillä ei ole samanlaisia sivuvaikutuksia kuin asetanilidilla tai fenasetiinilla.

## Lähteet

## Aiheesta muualla
*KEGG: Acetanilide 
*Asetanilidin käyttöturvallisuustiedote, Sigma Aldrich, viitattu 26.12.2014.
*ChemBlink: Acetanilide
Kamerunvuori

**Kamerunvuori** (ransk. *mont Cameroun*, engl. *Mount Cameroon*, paikall. *Mongo ma Mdemi*) on tulivuori Guineanlahden rannalla Kamerunissa. Sen korkeus merenpinnasta on 4&nbsp;040 metriä ja se on Länsi-Afrikan ja Keski-Afrikan korkein vuori. Vuori on osa laajempaa Kamerunin tuliperäistä aluetta, johon kuuluu muun muassa Nyosjärvi.

Kamerunvuori purkautui viimeksi helmikuussa 2012. Meren puolella vuoren ilmasto on maailman kosteimpia, ja sen vuotuinen sademäärä on noin 10&nbsp;000 millimetriä.

## Lähteet

## Aiheesta muualla
Tähti on syntynyt (vuoden 1954 elokuva)

**Tähti on syntynyt** (*A Star Is Born*) on vuonna 1954 ensi-iltansa saanut yhdysvaltalainen musikaalielokuva, jonka on ohjannut George Cukor. Se on uudelleenfilmatisointi elokuvasta *[[Tapahtuipa Hollywoodissa]]* (1937). Elokuvan pääosissa ovat Judy Garland ja James Mason. Se kertoo nuoren näyttelijän noususta maailmankuuluksi elokuvatähdeksi samaan aikaan kun hänen näyttelijäaviomiehensä ura hiipuu tyystin.

Vuonna 1979 *Tähti on syntynyt* pääsi mukaan suomalaiskriitikoiden kokoamalle sadan tärkeimmän elokuvan listalle.

## Juoni

Alkoholisoitunut elokuvatähti auttaa nuorta näyttelijää pääsemään uran alkuun. He menevät naimisiin, mutta mies ei pysty hyväksymään vaimonsa nousua tähdeksi, kun samalla hänen oma uransa hiipuu kasvavan alkoholinkäytön takia. Vaimo päättää luopua urastaan, jotta voisi auttaa miestään. Mies ei voi kuitenkaan hyväksyä sitä vaan tekee itsemurhan. Murheen murtama vaimo aikoo ensin luopua urastaan mutta jatkaa kuitenkin kunnioittaakseen miehensä muistoa.

## Rooleissa

## Palkinnot
### Oscar-ehdokkuudet
* miespääosa – James Mason
* naispääosa – Judy Garland
* lavastus – Malcolm Bert, Gene Allen, Irene Sharaff ja George James Hopkins
* puvustus – Jean Louis, Mary Ann Nyberg ja Irene Sharaff 
* laulu – ”The Man that Got Away”, säv. Harry Warren, san. Ira Gershwin
* musiikki – Ray Heindorf

### Golden Globe -palkinnot
* miespääosa musikaali- tai komediaelokuvassa – James Mason
* naispääosa musikaali- tai komediaelokuvassa – Judy Garland

## Elokuvan pituus
Elokuvan ensi-iltaversio oli 181 minuuttia pitkä. Ensi-illan jälkeen Warner Bros. poisti 27 minuuttia (muun muassa musiikkinumero ”Here what's I'm here for” ja kohtaukset, joissa James Mason kosii Judy Garlandia). Vuonna 1983 restauroitu versio on alkuperäisen elokuvan pituinen, mutta vain ääniraidaltaan. Osa kuvatusta filmistä on kadonnut. Kaikki säilynyt filmimateriaali on 176 minuuttia kestävässä versiossa.

## Muut sovitukset
Elokuvasta on tehty kaksi uutta versiota:
* *[[Tapahtuipa Hollywoodissa]]* (1937) – ohjannut William A. Wellman, pääosissa Janet Gaynor ja Fredric March
* *Tähti on syttynyt* (1976) – ohjannut Frank Pierson, pääosissa Barbra Streisand ja Kris Kristofferson.
* A Star Is Born (vuoden 2018 elokuva)

## Lähteet
*  
* 

### Viitteet

## Aiheesta muualla
* 
* 
*
Jimm’s PC-Store

**Jimm’s PC-Store Oy** (lyhyesti **Jimm’s**) on suomalainen tietotekniikan ja viihde-elektroniikan jälleenmyyjä ja verkkokauppa, jonka omistaa saksalainen PC-komponenttien jälleenmyyjä Caseking. Verkkokaupan lisäksi yrityksellä on yksi noutopalvelumyymälä, joka sijaitsee Turussa.

Yrityksen liikevaihto oli huhtikuussa 2021 päättyneellä tilikaudella 70,6&nbsp;miljoonaa euroa, ja sen palveluksessa oli 59&nbsp;henkilöä.

## Historia
Petri Yli-Talonen perusti Jimm’s PC-Storen vuonna 2001 Salossa. Kasvaneen verkkokaupan myötä toiminta siirtyi vuonna 2002 Turkuun ja vuonna 2005 yritys laajentui avaamalla myymälän Helsinkiin. Vuonna 2008 Salon Seudun Puhelin Oy (nykyinen Lounea Oy) osti yrityksen. Vuonna 2010 avattiin myymälä Tampereelle. Vuonna 2011 Helsingin ja Tampereen myymälät suljettiin yrityksen keskittyessä enemmän verkkokauppaan.

Jimm’s PC-Storen tuotevalikoima on vuosien varrella laajentunut alkuaikojen erikois- ja jäähdytyskomponenteista sekä esitestatuista komponenteista kodin viihde-elektroniikkaan. 

Vuonna 2018 Lounea Oy ja Jimm’s PC-Store Oy:n silloinen toimitusjohtaja Antti Järvinen myivät yrityksen koko osakekannan saksalaiselle Casekingille.

## Droonikaupat
Huhtikuussa 2024 uutisoitiin Jimm’s PC-Storen myyneen vuoden 2022 huhtikuusta lokakuuhun yli kahdella miljoonalla eurolla yhteensä 3&nbsp;466 droonia venäläistaustaiselle Luminor Oy:lle. Suomen viranomaiset epäilevät droonien päätyneen Venäjän sotilaskäyttöön Venäjän ja Ukrainan väliseen sotaan. Itä-Uudenmaan käräjäoikeus ei löytänyt riittävää näyttöä, että ne olisi viety Venäjälle, ja bulvaanina toiminut yritys tuomittiin pelkästään muiden tarvikkeiden osalta puolustustarvikkeiden maastavientirikoksesta. Uutisen seurauksena muun muassa teknologiasivusto Io-tech, viestintätoimisto Visionist sekä e-urheiluorganisaatiot Ence ja Havu Gaming lopettivat yhteistyönsä Jimm’s PC-Storen kanssa.

## Lähteet

## Aiheesta muualla
* Jimm’s PC-Store Oy:n viralliset kotisivut
Par-4

**Par-4** on eturauhasesta löydetty geeni. Geeni estää hiirillä syövän kehittymistä. Geeni ohjelmoi syöpäsoluja siten, että ne tuhoavat itsensä. Näin ne myös estävät syöpää syntymästä. Geeni löytyi kentuckylaisessa yliopistossa.

## Lähteet
Hilma ja Onni

**Hilma ja Onni** (jossain yhteyksissä myös nimellä *Hilima ja Onni*) on Jaakko Tepon esittämä kappale. Kappale julkaistiin vuonna 1980 ilmestyneellä debyyttialbumilla *[[Ruikonperän multakurkku]]*, sekä singlenä kappaleen *Haiseva henki* kanssa. 

## Kappale
Kappale kertoo Iisalmen Likolahden rantamilla asuvasta mieshenkilöstä, jolla on suhde Hilma Holkin kanssa. Myöhemmin suhde päättyy, kun Hilma aloittaa suhteen Onni Laukkasen, kylän "ravattisonnin" kanssa, mistä laulun mieshenkilö masentuu.  Sen seurauksena yhteiseltä maatilalta myydään suurin osa eläimistä pois. Tilalle jäävät lehmät, jotka aiemmin lypsettiin käsin, mutta myöhemmin lypsäminen vaihdetaan koneen tehtäväksi. Myöhemmin muunlainenkin työntekeminen tuottaa tuskaa. Syksyn saapuessa Hilma ja Onni ovat saamassa perheenlisäystä, ja menevät naimisiin. Laulun henkilö päättää kostaa tulemalla kuokkavieraana päihtyneenä häihin.

## Cover-versiot
Kappaleesta on tehty muutamia coverversioita. Kappaleen ovat esittäneet muun muassa Sössölandian kultakurkut ja Nightwish. Kappale esitettiin myös vuonna 1990 Tenavatähti-lastenlaulukilpailussa, jonka esitti 10-vuotias Jari Paavola.

## Lähteet

## Aiheesta muualla
* Ylen Elävä arkisto: Jaakko Teppo, Ruikonperän multakurkku
* Kappaleen sanat Jaakko Tepon kotisivuilla
Aliina Salomaa

**Aliina Wilhemiina Salomaa** (sukunimi vuoteen 1897 *Sohlman*; 26. maaliskuuta 1866 Loppi – 9. huhtikuuta 1909 Tampere) oli suomalainen kansakoulunopettaja ja raittiusliikkeen vaikuttaja.

Salomaan vanhemmat olivat suutari, urkujenpolkija Aleksander Viljaminpoika Sohlman ja Maria Leander. Salomaa toimi aluksi jonkin aikaa kiertokoulun opettajana Ylöjärvellä mutta kävi sitten 1885-1889 Jyväskylän seminaarin valmistuen sieltä kansakoulunopettajaksi. Hän oli opettajana Korpilahden Muuramen kansakoulussa 1889–1891, Espoon Åminnen kansakoulussa 1891–1893 ja vuodesta 1893 Tampereen Aleksanterin ylemmässä tyttökansakoulussa.

Tampereella Salomaa tutustui samassa koulussa opettajina toimineisiin Aaku Mäkeen ja Kyösti Huhtalaan jotka olivat mukana *Raittiusyhdistys Liiton* toiminnassa. Salomaa liittyi tähän yhdistykseen 1895 ja hänestä tuli yhdistyksen johtokunnan jäsen 1897. Salomaa johti yhdessä Mäen ja Huhtalan kanssa Raittiusyhdistys Liittoa ja *Tampereen Raittiusseurain päätoimikuntaa* yli kymmenen vuoden ajan. Aaku Mäki perusti Tampereelle myös Wäinämöinen-nimisen kristillisen raittiuslehden ja kirjankustannusosuuskunnan joissa molemmissa myös Salomaa oli mukana toimittajana.

Salomaa ajoi kieltolain voimaan saattamista ja hän kannatti yleistä ja yhtäläistä äänioikeutta koska se oli hänen mielestään ainoa keino päästä tähän päämäärään. Kunnallisella tasolla raittiusväellä oli vähän vaikutusvaltaa koska varallisuuteen sidottu äänioikeus antoi vallan liikemiesten ja kauppiaiden edustamalle "viinapuolueelle". Salomaa oli mukana organisoimassa Tampereelle erityistä raittiuspuoluetta ja hän kampanjoi sen puolesta kunnallisvaaleissa. 

Vuoden 1905 jälkeen sairastelu alkoi haitata Salomaan toimintaa. Hän oli kuitenkin mukana vielä ennen ensimmäisiä eduskuntavaaleja hankkimassa tukea raittiusmielisille ehdokkaille.

## Teoksia
* *Vuorokeskusteluja 1*.    Wäinämöinen, Tampere 1900
* *Mitä sinä siitä hyödyt : kolme keskustelua*.    Wäinämöisen kirjakauppa, Tampere 1902
* *Wäinämöisen runokokoelma : edellinen osa*. Sisältää 46 runoa koulujen nuorempia oppilaita y. m. lukijoita varten; toimittajat Kyösti Huhtala, Aliina Wilhelmiina Salomaa ja Minna Kunnas.    Osuuskunta Wäinämöinen, Tampere 1903
* *Wäinämöisen runokokoelma : jälkimmäinen osa*. Sisältää 64 runoa koulujen kehittyneempiä oppilaita y. m. lukijoita varten; toimittajat Kyösti Huhtala, Aliina Wilhelmiina Salomaa ja Minna Kunnas.    Osuuskunta Wäinämöinen, Tampere 1903
* *Kaikuja elämästä : ensimmäinen osa*.   Osuuskunta Wäinämöinen, Tampere 1904
* *Muistoja 1884 - 1904 : juhlajulkaisu Tampereen raittiusseuran "Liitto"-yhdistyksen 20-vuotisen toiminnan muistoksi*, toim. Aliina Salomaa.   Tampere 1904
* *Ylöspäin : hengellisiä y.m. runoja sekä elämänkerrallisia piirteitä kirjailijasta*.     Tampere 1909

## Suomennoksia
* Charles M. Sheldon : *Malkolm Kirk eli maailman voittaminen*.   Tampere 1900
* *Manuel : kertomus nykyisen evankelisen liikkeen ajalta Espanjassa*.   Tampere 1902
* Frederick Wilhelm Farrar : *Pakanat ja kristityt*.    Osuuskunta Wäinämöinen, Tampere 1903

## Lähteet
* 
* Helena Hanhikangas : Aliina Salomaan elämäkerta Kansallisbiografiassa.
Miroirs

***Miroirs*** eli ***Peilejä*** on Maurice Ravelin pianokappaleiden sarja. Se on sävelletty vuosina 1904–1905, ja sen kantaesitti Ricardo Viñes vuonna 1906. Ravel itse sovitti myöhemmin orkesterille osat "Une barque sur l'océan" ja "Alborada del gracioso". Espanjalaiset teemat ovat vaikuttaneet vahvasti "Alborada del graciosoon". Ravel soitti osat "Oiseaux tristes" ja "La vallée des cloches" vuonna 1922 pianorullalle.

## Osat
# Noctuelles, Yöperhoset (omistettu Léon-Paul Farguelle)
# Oiseaux tristes, Surulliset linnut (omistettu Ricardo Viñesille)
# Une barque sur l'océan, Pursi valtamerellä (omistettu Paul Sordesille)
# Alborada del gracioso, Narrin aamulaulu (omistettu M. D. Calvocoressille)
# La vallée des cloches, Kellojen laakso (omistettu Maurice Delagelle)

## Lähteet

## Aiheesta muualla
* Teoksen kuvaus Allmusic.comissa
Ray Mercer

**”Merciless” Ray Mercer** (s. 4. huhtikuuta 1961 Jacksonville, Florida, Yhdysvallat) on yhdysvaltalainen nyrkkeilijä, entinen WBO:n raskaansarjan mestari ja vapaaottelija. Hän on myös olympiavoittaja. Hän asuu Fayettevillessä, Pohjois-Carolinassa.

## Lähteet
Bloodthirst

**Bloodthirst** on yhdysvaltalaisen death metal -yhtye Cannibal Corpsen seitsemäs studioalbumi. Se julkaistiin 19. lokakuuta 1999 Metal Blade Recordsin kautta.

## Kappalelista
#
#
#
#
#
#
#
#
#
#
#

## Kokoonpano
* George ”Corpsegrinder” Fisher – laulu
* Jack Owen – kitara
* Pat O’Brien – kitara
* Alex Webster – basso
* Paul Mazurkiewicz – rummut

## Arvostelut
* AllMusic: 
* Soundi:  

## Lähteet

## Aiheesta muualla
* 
*
Taylor Dent

**Taylor Dent** (s. 24. huhtikuuta 1981 Newport Beach, Kalifornia) on yhdysvaltalainen tennispelaaja. Parhaimmillaan hän on sijoittunut tenniksen ATP-maailmanlistalla 21. sijalle elokuussa 2005. Hän on voittanut neljä ATP-kaksinpeliturnausta. Grand Slam -turnauksissa hän on kaksi kertaa päässyt neljännelle kierrokselle.

Ensimmäisen ATP-turnausvoittonsa Dent saavutti Newportin ATP-turnauksessa 2002 voitettuaan loppuottelussa James Blaken. Memphisin ATP-turnauksen 2003 loppuottelussa hän voitti Andy Roddickin. Syyskuussa 2003 Bangkokin ATP-turnauksessa hän voitti loppuottelussa silloisen maailmanlistan ykkösen Juan Carlos Ferreron. Viikkoa myöhemmin hän voitti Moskovan ATP-turnauksen loppuottelussa Sargis Sargsianin.

## Lähteet
* 
### Viitteet

## Aiheesta muualla
Tila (kiinteistöoikeus)

**Tila** tarkoittaa Suomen kiinteistöoikeudessa sellaista kiinteistöä, joka on merkitty tilana kiinteistörekisteriin. Tilan tilukset voivat koostua maa- tai vesialueista.

Tiloja on pääasiassa maaseudulla, mutta niitä voi olla myös kaupungissa. Tontista tila eroaa siten, että tontti sijaitsee asemakaava-alueella ja on muodostettu sitovan tonttijaon mukaisesti. Maanomistaja ei voi itse muuttaa tilaansa tontiksi, vaan tontteja muodostuu, kun alueella kunnan aloitteesta suoritetaan tonttijako. 

## Historiaa
Tilat on muodostettu osittamalla isojaossa syntyneistä taloista tai muodostamalla niitä muista kiinteistöistä. 

Vuoden 1951 jakolaki tarkoitti tilalla taloa, verollepantua torppaa tai niittyä tai saarta, ulkopalstaa, siirtotaloa, omaperäismyllyä, kaupungissa ja kauppalassa olevia maa- ja vesikiinteistöjä sekä osittamalla muodostettuja tiloja. Jakolaki kumottiin kiinteistönmuodostamislailla, joka tuli voimaan vuoden 1997 alussa.

## Tila Suomen kiinteistörekisterissä

Tila on Suomessa yleisin kiinteistötyyppi ja kiinteistörekisterin keskeisin maanomistusyksikkö. Uusia tiloja muodostuu kiinteistötoimituksissa muun muassa lohkomis- ja halkomistoimituksissa. Kullakin kiinteistöllä tulee olla toisistaan poikkeava kiinteistötunnus, joka muodostuu kunta-, sijaintialue-, ryhmä- ja yksikkönumerosta. Sijaintialue tarkoittaa kylää tai kaupunginosaa taikka muuta niihin verrattavaa aluetta. Ryhmä tarkoittaa taloa tai asemakaavaan mukaista korttelia. Tilan kiinteistötunnus muodostuu kunnan, kylän ja talon numeroista sekä tilan yksikkönumerosta.

Tila merkitään kiinteistönä kiinteistörekisteriin. Kiinteistörekisterissä oleva kiinteistötunnus yksilöi kiinteistön ja muun rekisteriyksikön.

Suomessa oli vuoden 2025 alussa 2,34 miljoonaa tilaa.

## Katso myös
* Haamutila
* Tilus

## Lähteet
Solitude Standing

**Solitude Standing** on yhdysvaltalaisen laulaja-lauluntekijä Suzanne Vegan toinen studiolevy vuodelta 1987. Alkuperäisen LP-levyn on julkaissut Los Angelesissa toimiva A&M Records ja sen ovat tuottaneet Steve Addabbo ja Lenny Kaye. Kappaleella *Gypsy* tuottajana on ollut myös Mitch Easter. Ronald K. Fierstein on ollut vastaava tuottaja.

Levyn on tehnyt ja jaellut Euroopan markkinoille Länsi-Saksassa toimiva Polygram.

## Kappaleet

Kappale *Night Vision* on syntynyt Paul Eluardin runon "Juan Gris" innoittamana.

Albumilta on julkaistu singlet *Luka*, *Solitude Standing* ja *Tom's Diner*.

Alkuperäinen levy sisältää laulujen sanat englannin, saksan, ranskan, espanjan ja italian kielellä.

## Muusikot

The Suzanne Vega Band:
* Suzanne Vega – laulu ja akustinen kitara
* Michael Visceglia – bassokitara, toinen syntetisaattori kappaleella *Tom's Diner reprise*
* Anton Sanko – syntetisaattori, klassillinen kitara kappaleella *Night Vision*
* Marc Shulman – sähkökitara
* Stephen Ferrera – rummut ja perkussiot

Vierailijat:
* Jon Gordon – kitarasoolo kappaleella *Luka*
* Sue Evans – rummut kappaleella *Gypsy*, perkussiot kappaleella *Calypso*
* Mitch Easter (I.R.S., Inc.) – rytmikitara kappaleella *Gypsy*
* Steve Addabbo – kitarasoolo kappaleella *Gypsy*
* Frank Christian – sähkökitara kappaleella *Gypsy*
* Shawn Colvin – taustalaulu kappaleella *Luka*

## Aiheesta muualla
*
Tilus

**Tilus** on kiinteistön rajoista riippumaton yhtenäinen maa- tai vesialue, joka voidaan selvästi erottaa ympäröivistä alueista. Erottaminen voi perustua alueen laatuun, käyttöön tai käyttömahdollisuuteen. Tilus voi muodostua tontista, pellosta, niitystä, kalliosta, suosta, järvestä tai muusta vastaavasta, mutta vain yhdestä tällaisesta lajista. Tiluksen rajana voi toimia aita, puro, tie, kiinteistön raja tai muu sellainen erottava tekijä.

## Katso myös
* Tilusvaihto
* Tilusrauhoitusyhdistys

## Lähteet
Yksinäistalo

**Yksinäistalo** on ollut maakirjatalo, joka muodostaa oman kylänsä, jossa on siis vain yksi talo. Yksinäistalon rajat ovat alkuaan syntyneet tavallisesti nautinnan perusteella. Isojaolla ei tavallisesti ollut suurta vaikutusta yksinäistaloihin, koska niillä ei ollut yhteisiä alueita tai yhteistä nautintaa muiden talojen kanssa.

## Lähteet
Victor Hănescu

**Victor Hănescu** (s. 21. heinäkuuta 1981 Bukarest) on romanialainen tennispelaaja. Parhaimmillaan hän on sijoittunut tenniksen ATP-maailmanlistalla sijalle 26. Hän on voittanut yhden ATP-turnauksen kaksinpelissä ja kaksi nelinpelissä. Ranskan avoimissa 2005 hän selviytyi puolivälieriin. Davis Cupissa Hănescu on edustanut Romaniaa 16 maaottelussa vuosina 2001–2009.

Ranskan avoimissa 2005 Hănescu voitti neljännellä kierroksella turnauksen kymmenenneksi sijoitetun David Nalbandianin, mutta hävisi puolivälierissä turnauksen ykkössijoitetulle Roger Federerille. Heinäkuussa 2008 hän voitti Gstaadin ATP-turnauksen. Loppuottelussa hän voitti Igor Andrejevin.

Vuoden 2010 Wimbledonin tennisturnauksen kolmannella kierroksella Victor Hanescu luovutti Daniel Brandsia vastaan ottelun viidennessä erässä, koska hermostui häntä pilkanneille katsojille. Brands johti kolmatta erää 3-0, kun Hanescu käveli kohti yleisöä ja sylkäisi katsojiin päin. Tämän jälkeen Hanescu jätti ottelun kesken.

## Lähteet
* 
### Viitteet
I Want You Back

**I Want You Back** on vuonna 1969 ilmestynyt The Jackson 5 -yhtyeen ensimmäinen single, joka ylsi listaykköseksi Yhdysvaltain Billboard Hot 100 -listalla. Singleä on myyty maailmanlaajuisesti kuusi miljoonaa kappaletta. Vuonna 1999 *I Want You Back* valittiin Grammy Hall of Fameen.

## Listasijoitus

## Lähteet
Korruptio Nigeriassa

**Korruptio Nigeriassa** kertoo Nigerian korruptiosta eli vallan väärinkäytöstä oman tai sidosryhmän edun tavoitteluun. Nigeria oli sijalla 121 vuonna 2008 Transparency Internationalin korruptiolistalla Corruption Perceptions Index 2008
180 maasta.

Huhtikuussa 2008 presidentti Yar’Adua antoi hallitukselleen syytesuojan suhteessa korruptioon. New Partnership for African
Development (NEPAD) raportin mukaan Nigerian köyhyys johtuu pääasiassa korruptiosta.

## Sopimukset
Vuoden 2008 lopussa Nigerian kansainvälisiin sopimuksiin sisältyi:
* Afrikan unionin sopimus korruption ehkäisystä ja estämisestä (allekirjoitus joulukuussa 2003; ratifiointi syyskuussa 2006)
* YK sopimus korruptiota vastaan (allekirjoitus joulukuussa 2003; ratifiointi joulukuussa 2004)
* YK sopimus maiden välistä organisoitua rikollisuutta vastaan (allekirjoitus joulukuussa 2000; ratifiointi kesäkuussa 2001)

## Politiikka
Nigerian presidentin (1993–98) Sani Abacha on arvioitu kavaltaneen hallintoaikanaan 2-5 mrd. dollaria, kun vuonna 2001 nigerialaisten keskimääräinen BKT oli 319 $. Yläraja vastaa 10 % Nigerian öljyn vuosituloista viiden vuoden ajan. Sen jälkeen kenraali Abdulsalami Abubakar ja Olusegun Obasanjo ovat yrittäneet palauttaa rahoja ulkomailta mm. Sveitsistä, Luxemburgista ja Liechtensteinista.

Korruptiobarometrin 2009 mukaan nigerialaiset pitivät poliittisia puolueita kaikkein korruptoituneimpana (63 %), mutta hallituksen korruption vastaisia toimia tehokkaina (71 %).

## Hallinto
Vuonna 2008 Economic and Financial Crimes Commission (EFCC) haastoi 3 entistä kuvernööriä korruptiosta.

## Lahjonta
Vuoden aikana kyselyyn 10/2008–2/2009 vastanneista perheistä oli maksanut 17 %  lahjuksia, kun vastaava arvo kyselyssä oli Kreikassa 18 %, Indonesiassa 29 % ja Venäjällä 31 %.

## Rahanpesu
Britannian hallitus on avustanut kansainvälisen rahanpesun kitkemiseksi Nigerian virkamiesten korruptiossa. Vuonna 2009 Britannia antoi Nigerialle 132 miljoonaa puntaa apua mukaan lukien turvallisuusapua vaatimatta viranomaisten tilivelvollisuutta korruptiokäytännöissä tai  ihmisoikeusrikkomuksissa.   

## Pankkijärjestelmä
Nigerian pankkijärjestelmässä monet pankit kaatuivat 1990-luvulla aiheuttaen tappioita tallettajille ja omistajille. Tappiot aiheutuivat pankinomistajien ja johtajien petoksesta, jossa he olivat myöntäneet katteettomia lainoja. Niistä syntyi suuret tappiot ja käteisvarojen pula. Pankit antoivat katteettomia lainoja pankin johtajille, pankin omistajille ja ystäville. Joissain tapauksissa rahastot yksinkertaisesti kavallettiin. Useita oikeustapauksia aloitettiin vuonna 2008.

## Terveydenhoito
Korruptio aiheuttaa turvatonta lääkehoitoa Nigeriassa.

## Lähteet
Ihmisoikeudet Nigeriassa

**Ihmisoikeudet Nigeriassa** ovat kansainvälisten sopimusten ja Nigerian kansallisen lainsäädännön määrittelemät jokaiselle ihmiskunnan jäsenelle yhtäläisesti kuuluvat vapaudet ja oikeudet. jotka pohjautuvat käsitykseen ihmisarvon yleismaailmallisesta yhtäläisyydestä ja loukkaamattomuudesta. Ne voidaan jakaa vapausoikeuksiin, poliittisiin, taloudellisiin, sosiaalisiin ja sivistyksellisiin oikeuksiin sekä oikeuteen tasapuoliseen kohteluun oikeudenkäynnissä.

## Vapausoikeudet
Tärkein vapaus on oikeus elämään. Nigerian laki sallii kuolemanrangaistuksen määräämisen murhasta ja maanpetoksesta. Yksityiskohdissa on eroja osavaltioiden välillä.

Vuoden 2008 lopussa kuolemaan oli tuomittu 735 vankia. Sadoilla ei ollut reilua oikeudenkäyntiä.

Nigerian rikoslaki kieltää homouden, lesbouden ja biseksuaalisuuden. Poliisin toimet ovat olleet riittämättömiä homoihin kohdistuvan väkivallan ehkäisyyn ja rankaisuun. Homoudesta voi saada rikoslain mukaan 14 vuoden vankeusrangaistuksen. Šarialakia noudattavissa osavaltioissa homoudesta voidaan tuomita kuolemanrangaistukseen, joka toimeenpannaan kivittämällä.

## Poliittiset oikeudet
Poliittisia oikeuksia ovat muun muassa äänioikeus, sananvapaus, kokoontumisvapaus sekä yhdistysvapaus.

Nigerian lehdistöön kohdistuu uhkailua ja lyhytaikaisia pidätyksiä. 

## Taloudelliset, sosiaaliset ja sivistykselliset oikeudet
Perusoikeuksiin kuuluvat myös taloudelliset, sosiaaliset ja sivistykselliset oikeudet. Tällaisia ovat esimerkiksi oikeus työhön, sosiaaliturvaan ja opetukseen. Julkisella vallalla on velvoite turvata ja edistää näiden oikeuksien toteutumista.

## Oikeus tasapuoliseen kohteluun oikeudenkäynnissä
Oikeuteen ja poliisin toimintaan sisältyy Amnestyn mukaan väkivaltaa ja kuolemanrangaistuksia. Tuomiot voivat perustua kiduttamalla saatuihin todisteisiin. Köyhyyteen yhdistyy vakava korruptio, mikä vaikuttaa myös poliisin toimiin. Kolme viidestä vankilaan suljetusta ei ole saanut oikeudenkäyntiä.  

Poliittisen väkivallan uhreja on ollut yli 13 500 ihmistä vuosina 2000-2009 Nigeriassa. Human Rights Watchin mukaan nigerialaiset poliitikot manipuloivat etnisten ja uskonnollisten ryhmien jännitteitä henkilökohtaisten poliittisten etujen ajamiseksi.   

Human Rights Watchin mukaan Yhdysvallat ja Britannia ovat olleet haluttomia öljyn vuoksi arvostelemaan 
Nigerian huonoja ihmisoikeuksia. Amnesty Internationalin mukaan vuonna 2009 laaja öljyteollisuuden aiheuttama saastuminen vahingoittaa nigerialaisten ihmisoikeuksia.

## Katso myös
* Ihmisoikeudet alueittain ja maittain

## Lähteet